Po unkasí gwake alyandíle ukusulumania nu kundalusya undume ukuti: "Kutwala ji nyama ndupu. Utwamúnda tulikugu?" Undume alinkumwamula alinkuti: "Gwe nkasí gwangu. Apa ngutegela untego gwangu pampiki mmwanya lilimo íbole lyoili likuti: 'Twangu utwamúnda." Unkasí akanikaga. Po kilabo unkasí abukíle kuno! Kutega unnyambala untego. Bo ikwenda íkola mntego. Po alyandíle ukukúúta ingúúto po undume apilike. Alinkubopa ukwakuntatula. Po íbole mmwanya lyatíle: "Twangu utwamúnda." Unnyambala alinkulisuma íbole alinkuti: "Uju nkasí gwangu nsikumbuuta íkolíle kisíta kumanya. Íbole lyakaníle. Po alinkufíka mwangalamú. Unnyambala jula ampangila isi símwagíle. Jope alinkuti kyangu ikyima. Mwakindíngo atíle gwangu imifupa. Mwangwina ati gwangu untu. Kila kinyamana iki kyafíkíle pala kyalisalííle ifyake. Pammalikisyo alinkufíka Kalulu. Atíle bagwitu! Inyama iji nyafú fíjo. Po ubunúnú bwake tubuke tasí tukalye jila kula. Po iji twíse twisasulege ítolo.
Boosa balinkwitika nu kusokapo pamo pene nu múndu jula. Po bo bikwenda munjila Kalulu alyandiileko nu kumwabula unkííkulu jula. Nu kumbuula ukuti abopege mbimbibi ukubuka kukaja. Jope Kalulu alinkubabopela abaníne. Ukufíka kula inyama bakajagíle. Kalulu atíle po ulu tukajaga tubuke tukasasule jilajila. Batíle lilino ulu tubopege kila múndu akeegege akaake. Po íbole lyalilyakwanda, ukufíka ítolo pantego líkola. Ifínyamana ifíngí bo fífíkíle fílinkwanda ukwísalila inyama ja mwaíbole nu kulya. Po íbole ili lyalyaga utwamúnda balinkulilya ilyene.
Ukufuma pala pala íbole ilugu lya fínyamana kangi ilugu lya ntego mpaka numwísyu ugu.
bem_Latn bem_Latn bem_Latn